METODICKÝ LIST K TÉME: Hovorme o jedle  - chlieb, pečivo, obilniny, cestoviny, zemiaky

1. Cieľ, zameranie aktivity
Cieľom našej aktivity bolo ukázať deťom odkiaľ sa vzal chlebík, cestoviny, pukance, rizoto a hranolky, ich najobľúbenejšie jedlo.
2. Vyučovací predmet
Naša škola je zameraná na edukáciu detí s autizmom s rôznou rozumovou úrovňou a schopnosťou. Aktivitu sme zrealizovali na hodine RKSaSZ (Rozvoj komunikačných schopností a sociálnych zručností) na tému „Odkiaľ sa vzala múka, chlieb, pečivo, cestoviny, pukance, rizoto a hranolky“. Rozprávali sme sa o ľudských povolaniach a rôznych druhov jedál. Ročník: prípravný
3. Pomôcky
Fotografie: polí, najdôležitejších obilnín, rastlín, zŕná a časti rastliny, ktoré využívame a produkty (ako vyzerá múka, cestoviny, chlieb, pečivo, kukurica, ryža, zemiaky v obchode a ako na tanieri – ukážky rôznych druhov jedál), fotografie povolaní (cukrár, pekár, poľnohospodár, kuchár), reálna múka, chlieb, cestoviny, kukurica, ryža, zemiak, lepidlo, lepiaca páska
4. Príprava
Teoretická časť: Obilniny sú rastliny, ktoré pestuje človek na poli. Najdôležitejšie obilniny  pre človeka – pšenica, raž, kukurica a ryža. 
· Pšenica  a raž - zo semien melieme  múku na pečenie chleba, pečiva a cestovín (uvarením rôzne druhy jedál ako napríklad špagety) 
· Kukurica – krmivo pre zvieratá, varená kukurica, pukance
· Ryža - rizoto, ryža k mäsku a pod
Zemiaky – konzumujeme podzemné hľúzy, varením rôzne druhy jedál – zemiaková polievka, hranolky, zemiaková kaša.
Praktická časť: Priraďovanie reálnych produktov k fotografii, Ľudské povolania: cukrár, pekár, kuchár, poľnohospodár a pod., Rôzne druhy jedál: chlieb, pečivo, špagety, cestoviny, varená kukurica, pukance, zemiaková polievka, hranolky, zemiaková kaša.
5. Postup / Realizácia
1. Ohmatávanie, ovoniavanie konkrétnej kukurice, múky, cestovín, ryže a zemiakov 
2. Výklad: žiaci počúvali výklad učiteľa čím im stručne priblížil základné informácie o rastlinách potrebných pre človeka – čo sú obilniny, kde rastú, ktorú časť rastliny využívame na výrobu múky, chleba, pečiva, cestovín, poprípade rizota a hranoliek. Kto každý sa podieľa na ich výrobe (rôzne povolania). Ako vyzerajú v prírode, v obchode, a akým spôsobom sa dostanú až na tanier. Aké druhy jedál poznáme. 
3. Žiaci priraďovali reálne semená ryže, kukurice, ďalej cestoviny a chlieb, kúsok zemiaka k obrázkom 
4. Na záver žiaci ukázali ktoré jedlo majú najradšej 

6. Zhrnutie
Žiaci sa naučili odkiaľ pochádzajú ich obľúbené jedlá ako hranolky, pukance, chlieb, špagety. Aká zdĺhavá cesta je za prípravou jedál. Kto každý sa musí svojou prácou podieľať, až kým sa dostane do obchodu a potom na tanier. 

7. Príloha

